VF Plus sê beloftes oor NGV 'nie gerusstellend' | Maroela Media
Die VF Plus sê die minister van gesondheid, Zweli Mkhize, se beloftes dat die Nasionale Gesondheidsversekering (NGV) nie dieselfde risiko's sal inhou as byvoorbeeld Eskom nie, is vaag en kommerwekkend.
Philip van Staden, die party se woordvoerder oor gesondheid, het gesê sulke uitsprake mislei die publiek.
"Die minister moet verduidelik hoe die NGV nie soos Eskom groot finansiële verliese gaan ly nie en hoe die regering hierdie fonds gaan bestuur sonder dat enige korrupsie kan kop uitsteek," het Van Staden gesê.
Die minister moet kennis neem dat die polisie se mediese fonds, Polmed, reeds deur korrupsie geraak is. Van Staden het gesê R15,7 miljoen is oor 'n tydperk van drie jaar onwettig aan die fonds se raad van trustees toegeken. Die raad het salarisverhogings aan hulself toegestaan.
"Die NVG gaan ook beskik oor 'n raad van trustees wat opgerig gaan word onder wetgewing van die wet op die bestuur van openbare finansies. Die moontlikheid bestaan uiteraard dat hierdie raad dieselfde pad kan loop as Polmed en nie die minister óf die president kan die versekering gee dat korrupsie by die NGV nie gaan plaasvind nie," het Van Staden gesê.
Die VF Plus sê hy glo steeds die plan is 'n manier waarop die regering nóg belastinggeld wil bekom.
"Dit is moeilik om in te sien dat die geld nie ook eindelik in die sakke van korrupte kaders gaan beland nie. Die ANC het by herhaling gewys hy kan nie met die publiek se geld vertrou word nie.
"Indien die regering werklik besorg was oor die mediese welstand van sy landsburgers, sou hy eers gesorg het dat die bestaande staatshospitale en klinieke reggeruk en opgegradeer word alvorens hy met die NGV vorendag gekom het," het Van Staden gesê.
15-jarige vas oor soldaat se liggaam in kattebak
Chris vd Westhuizen⁰
Baie waar siening vertroue in regering ontbreek totaal ongeag wat hulle se
Daardie uitlegging strek meer om te gebeur as wat daar n sukses met die regering se mediese skema sal word
Bestaande werkende gesondheid sorg is in afgrond bestuur, wat gaan nou die verskil wees?
Ek stem 100 persent . ….
Hierdie minister het nie n idee waarvan hy praat nie.
Dit stem my tot kommer dat die kritici van die beöogde skema, die gesondheids- en geesteswerkers wat al 'n leeftyd van dien het onder staatspasiënte het, as van swak integriteit impliseer en op hierdie wyse sommige van die werkers wat die werklike werk verrig, demotiveer. Ons verwag nie lofredes en nobelpryse nie. Ons weet egter ons is geplant om te dien waar ons is, en kan minstens die voorreg gegun word om nie alewig getreiter te word met ongegronde vooroordele nie. Die feit dat hierdie kritiek gewoonlik op openbare- sosiale media voorkom, getuig dat die kritici nie die die vertroue… Lees meer »